**4. luento 9.4**

**YH2 Taloustieto**

Kurssin alussa olemme tutustuneet talouskasvuun vaikuttaviin tekijöihin ja käsitelleet kansantaloutta. Ajankohtainen aihe on myös talouskasvun ja ympäristön etujen yhdistäminen. Koska tällä hetkellä elämme taloudellisesti hyvin epävarmaa aikaa, on hyvä kurssilla myös huomioida koronaviruksen mahdolliset haitat taloudelle.

Teillä on varmasti paljon työtä kurssin kanssa nyt kun se suoritetaan etänä, ja kaikki oppiminen on teidän omalla vastuullanne. Yritän parhaani mukaan huomioida tämän opetuksessani. Asiaa on kuitenkin kurssilla paljon eli joudumme joka kurssikerta tekemään paljon töitä. Jos työmäärä tuntuu jossain kohtaa liian suurelta tai aika loppuu kesken palautusten kanssa, ole minuun heti yhteydessä! (ei sen jälkeen, kun deadline on mennyt) Kovan työmäärän ja tiukan aikataulun takia käytämme tämän tunnin ja pääsiäisloman kertaukseen! 😊

**Ohjeet**

Päivän työnä ja pääsiäisloman viihdykkeenä on muutamia tehtäviä. Aluksi kertaa jo läpi käydyt kappaleet. Jos jokin on epäselvää, kysy kaverilta, vanhemmilta tai yritä etsiä tietoa netistä. Myös minuun voi olla yhteydessä, jos jokin mietityttää. Tee tehtävät Wordiin ja palauta tiedosto Peda.netiin osioon ”Palautukset”. Vastaukseksi riittää muutama lause tai ranskalaiset viivat.

**Jos 1. tai 2.kurssikerran tehtäviä on edelleen tekemättä, nyt on viimeinen mahdollisuus palauttaa myös ne!!! ELI TEE SAMAAN TIEDOSTOON KAIKKI RÄSTISSÄ OLEVAT TEHTÄVÄT**

**Tehtävien palautuspäivä on maanantaina 13.4 klo21**

**Kansio on Peda.netissä kohdassa ”Palautukset”**

**Tehtävät:**

1. Sivustolta [www.eurojatalous.fi](http://www.eurojatalous.fi) löytyy Suomen talouden väliennuste maaliskuulle 2020. Käy lukemassa analyysi *Suomen talous taantumaan koronaviruksen takia*

<https://www.eurojatalous.fi/fi/2020/artikkelit/maaliskuun-2020-talouskatsaus-suomen-talous-taantumaan-koronaviruksen-takia/>

Lue myös sivustolta [www.kuntaliitto.fi](http://www.kuntaliitto.fi) pääekonomisti Minna Punakallion juttu *Koronaviruksen vaikutukset talouteen: tilapäinen notkahdus vai pitkäaikainen taantuma?* <https://www.kuntaliitto.fi/ajankohtaista/2020/koronaviruksen-vaikutukset-talouteen-tilapainen-notkahdus-vai-pitkaaikainen>

Vastaa näiden pohjalta seuraaviin kysymyksiin:

* Miten koronavirus vaikuttaa kansainväliseen talouteen? Entä Suomen talouteen?
* Millaisia taloudellisia vaikutuksia koronaviruksella voi olla yksittäisille ihmisille?
* Selitä käsitteet taantuma ja lama

1. Kirjassa on sivuilla 36-37 Taitoaukeama. Tee nämä tehtävät ja palauta ne samaan Word-tiedostoon ensimmäisen tehtävän kanssa. Jos sinulla ei ole Forumin kirjaa, voit kysyä tehtävien ohjeita kaverilta. Jos tämä ei ole mahdollista, tee vastaavat tehtävät Kanta-kirjasta. Siellä on neljän ensimmäisen kappaleen jälkeen syventäviä tehtäviä. Merkitse ylös, jos teet tehtävät Kanta-kirjasta.

**Jos ongelmia ilmenee, ole minuun yhteydessä!**

**Kivaa pääsiäislomaa kaikille! 😊**